Source: https://www.socpoist.sk/2127-menu/55419s?prm2=32642&sword=&insurance_kind=0&target_group=0&life_sit=0&kriterium=all&page=33
Timestamp: 2019-11-14 15:54:25+00:00

Document:
12.03.2010 | Poistenie v nezamestnanosti	| SZČO, Matka
Som samostatne zárobkovo činná osoba, avšak momentálne sa starám o dieťa do troch rokov veku a poberám rodičovský príspevok. Ak by som po skončení poberania rodičovského príspevku bola nezamestnaná, budem mať nárok na dávku v nezamestnanosti? Započíta sa mi obdobie poberania rodičovského príspevku na vznik nároku na dávku v nezamestnanosti?
V zmysle § 128 ods. 10 zákona o sociálnom poistení, poistné na poistenie v nezamestnanosti platí
V zmysle § 19 ods. 1 zákona o sociálnom poistení, povinne poistený v nezamestnanosti je zamestnanec, ktorý je povinne nemocensky poistený.
V zmysle § 19 ods. 2 zákona o sociálnom poistení, dobrovoľne poistená osoba v nezamestnanosti môže byť fyzická osoba po dovŕšení 16 rokov veku, ktorá má na území Slovenskej republiky trvalý pobyt, povolenie na prechodný pobyt alebo povolenie na trvalý pobyt.
Podľa § 104 ods. 6 zákona o sociálnom poistení, obdobie dobrovoľného poistenia v nezamestnanosti sa započítava na vznik nároku na dávku v nezamestnanosti len vtedy, ak za toto obdobie poistenec zaplatil poistné na poistenie v nezamestnanosti najneskôr v posledný deň splatnosti poistného na poistenie.
V zmysle § 104a zákona o sociálnom poistení, do obdobia poistenia v nezamestnanosti na nárok na dávku v nezamestnanosti sa započítava obdobie prerušenia povinného poistenia v nezamestnanosti zamestnanca z dôvodu čerpania rodičovskej dovolenky podľa zákona č. 311/2001 Z. z. Zákonník práce v znení neskorších predpisov (ďalej len „Zákonník práce“).
Z uvedeného vyplýva, že samostatne zárobkovo činná osoba nie je z titulu svojej činnosti povinne poistená v nezamestnanosti. Povinné poistenie v nezamestnanosti vzniká len zamestnancovi. Obdobie výkonu samostatnej zárobkovej činnosti sa teda nezohľadňuje na účely nároku na dávku v nezamestnanosti.
Každá fyzická osoba v zmysle § 19 ods. 2 zákona o sociálnom poistení však má možnosť prihlásiť sa ako osoba dobrovoľne poistená v nezamestnanosti. V tomto prípade sa na účely nároku na dávku v nezamestnanosti započíta obdobie dobrovoľného poistenia v nezamestnanosti za podmienky, že poistné na poistenie v nezamestnanosti bolo za toto obdobie zaplatené najneskôr v posledný deň splatnosti poistného na poistenie.
Pokiaľ teda samostatne zárobkovo činná osoba nebola v posledných štyroch rokoch pred zaradením do evidencie uchádzačov o zamestnanie poistená v nezamestnanosti ako osoba dobrovoľne poistená v nezamestnanosti, na účely nároku na dávku v nezamestnanosti sa nezohľadní výkon samostatnej zárobkovej činnosti ani obdobie poberania rodičovského príspevku v zmysle zákona č. 571/2009 Z. z. o rodičovskom príspevku.

References: § 128
 § 19
 § 19
 § 104
 § 104
 § 19